open-index/open-wikipedia-markdown huggingface dataset:
Robbie Williams

**Robert Peter Williams** (Stoke na Trentu, Staffordshire, UK 13. februar 1974.) engleski zabavljač i pjevač.

## Biografija 
### Djetinjstvo 
Robbiejevi roditelji su se razveli kada je imao tri godine. Odrastao je sa sedam godina starijom sestrom Sally i svojom majkom Jeanette u Tunstallu, predgrađu Stoke-on-Trenta.

### Take That 
Godine 1989. majka je, tada petnaestogodišnjeg Robbieja, pročitavši oglas u novinama prijavila na audiciju za pjevača novog boy benda. Take That je formiran 1990. godine i osvojio devet no.1 singlova u Velikoj Britaniji. Popularnost benda dovela je do povećanog uspjeha sličnih bendova u Britaniji. Williams se često sukobljavao sa članovima benda i menađerom te je napustio bend 1995. godine. Robbie je odbio ponudu da se ponovno okupi bend putem video poruke. Take That se ponovno okupio 2006., bez Williamsa.

## Diskografija 
### Albumi 
Krajem 2006. počelo je nagađanje o Robbiejevom sljedećem albumu koji bi trebao biti swingerski. Tačne informacije nisu poznate.

Zadnji Robbiejev album, nazvan Rudebox, oborio je fanove i top ljestvice, ali ne i kritičare koji o njemu nemaju dobro mišljenje. Album je izdan u oktobru 2006. godine, a donosi saradnju s Pet Shop Boysima te drugačiji zvuk pjesama u prepoznatljivom Robbiejevom stilu u kojem govori o svojim najcrnjim danima. Na albumu otvoreno govori o odlasku iz Take Thata i o danima kada je tugu utapao u alkoholu i kokainu. Najiskrenije pjesme su definitivno The 90's, Dear Doctor i The 80's. Album je izašao u pauzi njegove najveće turneje nazvane Bliski Susreti.

Albumom Intensive Care utvrdio je svoj položaj najvećeg evropskog zabavljača. S novih 12 pjesama napravio je podosta uspjeha. Najavni single Tripping bio je broj 1 u gotovo svim zemljama gdje je Robbie popularan. Ovo je njegov prvi album bez Guya Chambersa, ali je bez obzira na to album postigao veliki uspjeh.

*Life Thru A Lens, (1997.)
*I’ve Been Expecting You (1998.)
*The Ego Has Landed, (1999.)
*Sing When You're Winning, (2000.)
*Swing When You’re Winning, (2001.)
*Escapology, (2002.)
*Live Summer 2003, (2003.)
*Greatest Hits, (2004.)
*Intensive Care, (2005.)
*Rudebox (2006.)
*Reality killed the video star, (2009.)
* Take the Crown, (2012)
* Swings Both Ways, (2013)
* The Heavy Entertainment Show, (2016)
* The Christmas Present, (2019)
* Britpop, (2025)

### Singlovi 
Rudebox
*Rudebox
*Lovelight
*She's Madonna

Intensive Care
*Tripping
*Advertising Space
*Sin Sin Sin

### DVD-ovi 
*What We Did Last Summer (Live At Knebworth 2003)

## Vanjski linkovi 
*Službena stranica 

Kategorija:Rođeni 1974.
Kategorija:Živi ljudi
Kategorija:Engleski pjevači
Kategorija:Britanski pjevači
Kategorija:Biografije, Stoke na Trentu
Trigonometrijski oblik kompleksnog broja

Ponekad je kompleksne brojeve potrebno pisati u **trigonometrijskom obliku **

a+bi= \rho (\cos \phi +i \sin \phi )\,,

 \rho = \sqrt{a^2+b^2}, \ \phi = \arctan \frac{b}{a}, za a>0 i  \phi = \pi + \arctan \frac{b}{a} za a; kada je  a=0 onda je  \phi = \frac{ \pi}{2}, ako je b>0 i  \phi =- \frac{ \pi}{2}, ako je b.

Broj   \rho se naziva modul  kompleksnog broja , a  \phi је argument  kompleksnog  broja

Množiti kompleksne brojeve pogodno je u ovom obliku.

## Moavrova formula 
( \cos \phi +i \sin \phi )^n= \cos n \phi +i \sin n \phi\, .

Često se predstavljaju  vektorima   u kompleksnoj ravni .

Dužina vektora  \rho је modul kompleksnog broja.
## Izvor
Množenje i deljenje kompleksnih brojeva u trigonometrijskom obliku

Kategorija:Trigonometrija
Kategorija:Kompleksni brojevi
Sputnjik

**Sputnjik** (ruski *Спутник*) je ime prvih 10 sovjetskih satelita od kojih je prvi prošao Zemljinom orbitom 1957. godine i označio početak osvajanja svemira.

## Historija 
mini|200px|Sputnjik 1
Krajem 19. vijeka ruski učitelj Konstantin Ciolkovski predložio je da bi svemirske brodove mogle pokretati rakete na tekuće gorivo. Do značajnog napretka u svemirskim istraživanjima nije došlo sve dok se nije pojačalo rivalstvo između država tokom Hladnog rata. Sovjetski i američki naučnici su svoju pažnju usmjerili na rakete koje su mogle prenositi nuklearne bojeve glave, a izmijenjene verzije takvih raketa upotrijebljene su za lansiranje prvog umjetnog satelita *Sputnjik 1* 4. oktobra 1957. godine. Promjer mu je bio tek 58&nbsp;cm, a težio je samo 84&nbsp;kg, ali je odmah zarobio maštu javnosti. Manje od mjesec dana nakon prvog lansiranja, lansiran je "Sputnjik 2" u kojem je bio pas Lajka, međutim nije bilo načina da se vrati na Zemlju i uginula je u svemiru. Glavna svrha prvih deset Sputnjika bila je priprema za svemirski let ljudske posade. Sljedeći sateliti (11-24) nazvani su "Kosmos".

## Reference 

Kategorija:Spiskovi svemirskih letjelica
Claude Joseph Rouget de Lisle

[mini|**Claude Joseph Rouget de Lisle** izvodi [Marseljeza|Marseljezu]]
**Claude Joseph Rouget de Lisle** (Lons-le-Saunier, 10. maj 1760. - Choisy-le-Roi, 26. juni 1836. godine) bio je francuski revolucionarni pjesnik i kompozitor.

## Biografija i karijera 
U svom rodnom gradu proveo je mladost, gdje se školovao do fakulteta. Napustio je školovanje u grade Mezieresu i pristupio francuskoj vojsci. U vojsci je dospio do čina kapetana.

Autor je francuske nacionalne himne Marseljeze.  U aprilu 1792. godine na zahtjev Philippe-Frédériz De Dietricha, koji je u to vrijeme bio gradonačelnik i glavni mastor lokalne masonske lože u Strasbourgu napisao je tekst i muziku patriotske pjesme "Ratna pjesma za vojsku na Rajni". Pjesma se vrlo brzo proširila po cijeloj Francuskoj, tako da su je 30. jula pjevali marsejski dobrovoljci u maršu na Pariz. Po tom događaju je dobila i ime "La Marseillaise" (Marseljeza), a 14. marta 1879. godine postala je francuska nacionalna himna. 
Kapetan Lazare Carnot uklanja Claude Joseph Rouget de Lislea sa kapetanskog položaja 10. avgusta 1792. godine, zbog protesta protiv pritvora za Luja XVI nakon invazije na palatu Tuileries. Zatvoren za vrijeme burnih događaja tokom Francuske revolucije i jedva je izbjegao giljotinu. Potom se borio u Vendeeu, a dao je ostavku 1796. godine i teško živio u svom rodnom gradu Lons-le-Saunieru. Louis-Philippe mu je dao malu penziju Legije časti. Pod prvim carstvom vodio je posao logističke opskrbe za vojsku. Rouget de Lisle komponirao je i druge pjesme slične Marseljezi, a 1825. godine objavio je zbirku od 50 pjesam pod nazivom *Francuske pjesme*. Osim patriotskih pjesama, komponirao je romance, pisao pjesme, komedije i operna libreta. Završni dio svog života proveo je u siromaštvu, a čak je morao i da proda nasljedstvo svog oca. Pod julskom monarhijom, Louis Philippe će mu dodijeliti doživotnu penziju. Ubrzo nakon toga, umro je u Choisy-le-Roi 26. juna 1836. u svojoj 76. godini života.

## Reference 
## Vanjski linkovi 
* / Claude Joseph Rouget de Lisle, na britannica.com

Kategorija:Francuski kompozitori
Kategorija:Francuski pjesnici
Kategorija:Biografije, Lons-le-Saunier
Kategorija:Rođeni 1760.
Kategorija:Umrli 1836.
Kategorija:Klasični kompozitori
Kategorija:Sudionici Francuske revolucije
Tristan i Izolda (opera)

thumb|400px|Ludwig i Malvina Schnorr von Carolsfeld kao Tristan i Izolda
***Tristan i Izolda*** (originalni njemački naziv *Tristan und Isolde*) je opera u tri čina, koju je u periodu 1857. - 1859. godine napisao njemački kompozitor Richard Wagner. Opera je prvi put izvedena 10. juna 1865. godine u Münchenu. Kao priča za operu je poslužila poznata tragična srednjevjekovna ljubavna priča *Tristan i Izolda*.

Tristan i Izolda se smatra Vagnerovom najboljom i najinovativnijom pojedinačnom operom, a po mnogima je i najbolja opera ikada napisana. Opera se ističe zbog Vagnerovog majstorskog korišćenja hromatizma, tonalnosti (i atonalnosti) i harmonijske napetosti. Ovo djelo je označilo početak raskida sa konvencionalnom harmonijom i tonalnošću i postavilo temelj klasične i ozbiljne muzike 20. vijeka.

## Vanjski linkovi
* Dvojezični, usporedni njemačko engleski libretto Također dostupan i na italijanskom
* Wagner Operas. Iscrpan website sa fotografijama produkcije, snimanja, libretta, i zvučnih zapisa.
* Richard Wagner - Tristan und Isolde. Galerija historijskih razglednica sa motivima iz opera Richarda Wagnera.
* Recordings of *Tristan and Isolde* rated. Recordings reviewed by Geoffrey Riggs.
* Discography of *Tristan und Isolde*. List of recordings and videos from 1901–2004 by Jonathan Brown.
* Wagner's Tristan and Isolde BBC / Metropolitan Opera synopsis
* Tristan und Isolde resource site Comprehensive website containing source material and musical motives
* Seattle Opera Performance Seattle Opera link

Kategorija:Opere
Anadir

**Anadir** se može odnositi na:

* Anadir (grad), glavni grad Čukotskog autonomnog okruga, Rusija
* Anadir (rijeka), rijeka u Rusiji
Spisak hemijskih elemenata

**Spisak hemijskih elemenata** sadrži svih **118** do danas poznatih hemijskih elemenata, kao i neke od njihovih osobina.

## Napomene 
## Također pogledajte 
* Periodni sistem elemenata

Kategorija:Spiskovi hemijskih elemenata
Napoleon II

**Napoleon II Bonaparte** (20. mart 1811 – 22. juli 1832) bio je nominalni car Francuza 1815.

Njegov otac, francuski samoproglašeni car Napoléon I, se nakon dugotrajnog prvog braka sa Jozefinom de Beauharnais, iz kojeg nije imao djece, odlučio stupiti u drugi brak sa nadvojvotkinjom Marijom Luizom Austrijskom, kćerkom cara Franje I Austrijskog. Brak je bio sklopljen 11. marta 1811. godine, a godinu dana kasnije rođen je budući car Napoleon II.

Odmah po njegovom rođenju otac ga proglašava svojim prijestolonasljednikom i dodjeljuje mu titulu kralja Rima. Kada je imao samo tri godine njegov otac je izgubio vlast i u pokušaju da osigura krunu svom potomstvu on abdicira u njegovu korist. Napoleona II je tada bio skriven u Bloisu sa svojom majkom.

Kada je 1815. godine Napoléon I postao ponovo nakratko vladar Francuske i nakon samo sto dana bio ponovo poražen, cijeli postupak oko abdikacije se ponovio. Ponovo je abdicirao u korist svoga sina, ali ovaj put je abdikaciju prihvatio francuski parlament. Dana 22. juna 1815. godine parlament proglašava Napoleona II carem Francuske. Petogodišnji car Napoleon II je tada boravio u majčinom rodnom gradu Beču, a njegova vladavina u Francuskoj se prekida ulaskom trupa Ujedinjenog Kraljevstva i Prusije u Pariz, koje ga svrgavaju sa vlasti 7. jula. 1815. godine.

Ostatak života nakon prvog obaranja oca sa vlasti Napoleon II je proveo u Austriji, gdje je bio poznat kao "Franz" po ocu svoje majke. Tamo je dobio titulu vojvode Reichstadta 1818. godine. Njegova majka se preudala i dobila tri vojvodstva na upravu.

Kada je nakon očuhove smrti čuo da je njegova majka rodila dvoje djece još dok je zakonski bila u braku sa njegovim ocem, Napoleon je, navodno, izjavio: *"Da mi je majka bila Jozefina, moj otac ne bi bio pokopan na Svetoj Heleni, a ja ne bih bio u Beču. Moja majka je slaba i nije žena kakvu je moj otac zaslužio"*.

U Austriji je dobio tuberkulozu i umro 22. jula 1832. godine u palači Schönbrunn. Njegov prvi i zadnji povratak u Francusku je posthumni, kada Adolf Hitler Francuskoj kao poklon šalje njegove posmrtne ostatke. Njegovi posmrtni ostaci su neko vrijeme bili pored očevih, a poslije su prebačeni u donju crkvu. Njegovo srce je, međutim, ostalo u Beču.

Sljedeći Bonaparte koji je zauzeo francuski tron uzeo je ime Napoleon III kako bi priznao vladavinu svoga rođaka.

## Reference 
## Vanjski linkovi 
* https://books.google.com/books?id=iYRrgYNPgOwC&dq=herzog+von+reichstadt+wappen&pg=PA399
* https://en.wikisource.org/wiki/1911_Encyclop%C3%A6dia_Britannica/Reichstadt,_Napoleon_Francis_Joseph_Charles,_Duke_of

Kategorija:Rođeni 1811.
Kategorija:Umrli 1832.
Kategorija:Biografije, Pariz
Kategorija:Bonaparte
Kategorija:Francuski vladari
Kategorija:Kratkovječni vladari
Peronospora

**Peronospora** je bolest vinove loze koju uzrokuje gljiva latinskog naziva *Plasmopora viticola*. Bolest je prenesena iz Sjeverne Amerike krajem 19. vijeka i to podlogama koje su se koristile za razmnožavanje evropske vrste loze (*Vitis vinifera*). 

Peronospora je endoparazit tj. njeno vegetativno tijelo (hife odnosno micelij) nalaze se u unutrašnjosti lista, bobe i izdanka. To jedna od najopasnijih bolesti vinove loze. Evropska loza (*Vitis vinifera*), odnosno plemenita loza, neće donijeti urod ako nije zaštićena od peronospore.

## Reference 
## Vanjski linkovi
* Index Fungorum
* USDA ARS Fungal Database
* *Plasmopara viticola*
* Contributions of oospore inoculum to epidemics of grapevine downy mildew (*Plasmopara viticola*)

Kategorija:Gljive
Minions Of Seth

**Minions Of Seth** je muzička grupa osnovana u zimu 2004. godine u Visokom od strane Denijala Šahinovića i Ermina Habibovića. Kasnije im se pridružuje i Senad Kadrić na vokalima. 

U početku su bili prisutni na gitarama Elvir Džafo i Malik Patak, ali napuštaju bend, da bi se kasnije pridružio bendu Eldar Fazlagić i Adnan Čikotić. Slijedi dosta svirki u Sarajevu, Visokom i Zenici i snimanje live demo-a sa 4 pjesme po nazivom Seth Lives. Usljed nesuglasica u bendu Eldar Fazlagić napušta bend i na njegovo mjesto dolazi gitarista Evading Downfall-a Faruk Jazić, da bi i on uskoro napustio bend, a na njegovo mjesto došao Jasenko što bi bila današnja postava grupe. Bend svira death metal sa uticajima thrash metal-a i brutal death metal-a.

## Članovi grupe 
* Denijal Šahinović - bas-gitara (Evading Downfall)
* Ermin Habibović - bubnjevi
* Adnan Čikotić - gitara
* Jasenko - gitara 
* Senad Kadrić - vokal

## Diskografija 
* Seth Lives - 2006 - Live demo

## Vanjski linkovi 
Kategorija:Bosanskohercegovačke muzičke grupe
Kategorija:Bosanskohercegovačke metal grupe
Kategorija:Muzičke grupe osnovane 2004.
Actio negatoria

**Actio negatoria** je jedna od vlasničkih tužbi koja služi za zaštitu civilnog prava vlasništva. Actio negatorija pruža zaštitu protiv svakog narušavanja i smetanja vlasništva. Najčešće se definira kao tužba kojom se vlasnik branio protiv lica koje je svojatalo neko pravo nad njegovom imovinom (plodouživanje, stvarnu služnost i sl.), a vlasnik je negirao pretenzije trećeg lica.

Iz same definicije ove tužbe vide se neke posebnosti actio negatoria, koja se koristi kada je došlo do ometanja nekog od stvarnih prava vlasnika, a ne do oduzimanja posjeda, kao što je slučaj kod rei vindicatio. Kod ove tužbe tužitelj (vlasnik) ima osnovnu dužnost da dokaže pravo vlasništva i činjenicu povrede ili ometanja svojih prava, ali nije imao dužnost da dokazuje ne postojanje prava protivnika u sporu. 

## Reference 
## Vanjski linkovi 
## Literatura 
* dr. Mirela Šarac – dr. Zdravko Lučić, Rimsko privatno pravo, Sarajevo, 2006.
* prof. dr. Marijan Horvat, Rimsko privatno pravo, Zagreb, 1998.

Kategorija:Pravo
Glavni pretres

**Glavni pretres** predstavlja centralni dio redovnog krivičnog postupka i zasigurno njegov najvažniji dio. To je dio postupka u kojem se raspravlja o krivičnom procesnu zahtjevu sadržanom u potvrđenoj ili na glavnom pretresu izmijenjenoj optužnici.

Odredbe koje se odnose na glavni pretres u Zakonu su raspoređene u sedam odeljaka:

* Javnost glavnog pretresa 
* Rukovođenje glavnim pretresom
* Predpostavke za održavanje glavnog pretresa
* Odlaganje i prekidanje glavnog pretresa
* Zapisnik o glavnom pretresu
* Početak glavnog pretresa
* Dokazni postupak

## Reference 
## Vanjski linkovi 
Kategorija:Pravo
Machu Picchu

mini|Machu Picchu, zaboravljeni grad starih Inka.
**Machu Picchu** (kečuanski: **Machu Pikchu**, fon. *Maču Pikču*, doslovno *Stari vrhovi*) jest sveti grad Inka smješten na najvišem dijelu istočnih Andi, na istočnim padinama planinskog lanca Urubamba, na visini od 2.350 metara nadmorske visine. Machu Picchu je izgrađen sredinom 15. stoljeća vjerovatno od strane tadašnjeg vladara *Pachacuti,* međutim biva napušten malo prije španskog osvajanja u periodu 1532-1533. Ostao je sakriven sve do 1911. godine, kada ga je otkrio Amerikanac Hiram Bingham.

Machu Picchu svjedoči o vremenu carstva Inka koje je bilo ogromno. Nakon osvajanja teritorije, moćna vojska Inka sagradila je kanale za navodnjavanje i sisteme popločanih cesta, a građevinari su sagradili tvrđave, hramove i monumentalne kamene zgrade.

Danas arheolozi tvrde da Machu Picchu nije bio grad u klasičnom smislu jer nisu pronađeni ostaci birokratske uprave, trgovine ili vojne utvrde. Najvjerovatnije je građen kao carski posjed i religijsko utočište ili kao tajni ceremonijalni grad. Ostaci Machu Picchua odaju carski stil Inka kakav se može naći i na drugim mjestima nekad najveće države Novog svijeta prije dolaska Evropljana. Neobičan je po okolišu: smješten je usred bujne vegetacije koju natapa rijeka. Grad ima dvjestotinjak građevina smještenih po terasama i raspoređenih oko velikog središnjeg trga. Četvrti na koje je podijeljen uske su i izdužene tako da maksimalno iskorištavaju prostor. Postoje i terase izvan naseljenog dijela koje imaju kanale za navodnjavanje. Na uzvisini u središtu grada nalazi se granitni monolit, možda žrtvenik, karakterističan za Inke, a možda i zvjezdarnica. Zidine Machu Picchua izgrađene su od orijaških blokova kamena. Podatak je još fascinantniji jer se zna da Inke nisu poznavali točak ni željezno oruđe, a analizom je utvrđeno da su blokovi savršeno izrezani u kamenolomima i da su se završni radovi obavljali na samom gradilištu.

Grad koji je četiri vijeka bio zaboravljen u andskoj prašumi, čini se da je bio napušten još i prije nego što su carstvo Inka pokorili Španci. Prema jednoj teoriji, stanovnike je pokosio sifilis koji je stigao iz Evrope, a ostalo je uzrokovano građanskim ratom.

## Reference 
Kategorija:Kultura Amerikâ
Kategorija:Inke
Kategorija:Peru
Kategorija:Arheološki lokaliteti u Peruu
Kategorija:Svjetska baština u Peruu
Antemurale Christianitatis

**Antemurale Christianitatis** je ime koje je papa Lav X dao Hrvatima zbog borbe protiv Osmanlijskog carstva i odbrane kršćanstva.

## Historija 
Kad su Turci god. 1453. osvojili Carigrad, papa Kalist III. pozvao je sve kršćanske narode u križarski rat. U kršćanskoj vojsci koja je u julu 1456. godine porazila 150.000 turskih vojnika pod Beogradom, učestvovao je veliki broj Hrvata koje je pokrenuo franjevac Ivan Kapistran. Protuosmanlijski križar i branitelj kršćanstva, fra. Ivan Kapistran (Giovanni da Capestrano) umro je god. 1456. u Iloku, a zbog mnogobrojnih posmrtnih čudesa i viđenja proglašen je svecem.

Protiv višestruko brojčano jačih turskih osvajača, Hrvati su vodili najžešće ratove u 16. vijeku i 17. vijeku koja su nazvana kao "duo plorantes saecula Croatiae" ("dva plačuća vijeka Hrvatske"). Naslov "Antemurale Christianitatis" ("predziđe kršćanstva"), koji je dobiven 1519. od pape Lava X, nije bio jedini naslov takvog tipa i on se pojavljuje i u drugih kršćanskih država u sukobu sa Osmanlijama. Većinu odbrane financirali su austrijski unutarnji staleži (otprilike iznad 95%), a odbrani granice nije učestvovao samo hrvatski etnički element, već i "njemački", "mađarski" i etnicitet kojeg je upitan, "vlaški" čiji su pripadnici uglavnom, ne isključivo, pripadnici pravoslavne vjeroispovijesti.

Kategorija:Kršćanstvo
Golinjevo

**Golinjevo** je naseljeno mjesto u gradu Livnu, Bosna i Hercegovina.

## Geografija 
Golinjevo je najjužnije selo općine Livno i granična tačka banjalučke biskupije, prema susjednoj općini Tomislavgrad i Mostarsko – Duvanjskoj biskupiji. Proteže se smjerom sjeverozapad-jugoistok. Dugačko je od Puđina Briga do Cikojinih kuća (ispod kojih je administrativna granica), oko 2,5&nbsp;km, a udaljeno od središta matične župe – crkve u Podhumu – oko 4&nbsp;km. Od grada Livna Golinjevo je udaljeno oko 16&nbsp;km. Prema Livnu graniči sa selom Miši, a prema Tomislavgradu sa selom Prisoje. Kuće su tipično zbijenog, a u novije vrijeme cestovnog i nešto razbacanog tipa. U selu se nalazi katoličko groblje sa kapelicom, te četverogodišnja osnovna škola. Ovdje se nalazi i muslimansko groblje i džamija.

## Historija 
Vrtlog historijskih zbivanja što se odigrao u ovom kraju nije mimoišao ni selo Golinjevo.
Još u davno prethistorijsko doba Golinjevo je bilo dobro naseljeno, na što upućuje postojanje refugija na gradinskom kompleksu Orlovača (iznad Velagića kuća) i Popova Glavica (iznad Mihaljevića kuća). Ove dvije gradine su, kako se pretpostavlja, kasnije služile Rimljanima. Nakon Ilira i Rimljana nastupilo je vrijeme rušilačkih provala Avara i Slavena koji nisu mimoišli ni ovaj kraj.
Iz srednjovjekovlja datira par stećaka, smještenih na dva mjesta: kod groblja nedaleko Kuliševih kuća i ispod ceste ispod Berića kuća.

## Stanovništvo 
Prvi popis katoličkog dijela stanovništva sela Golinjeva obavio je biskup Dragičević davne 1743.godine. Po tom popisu, u selu je živjelo 16 katoličkih porodica sa sveukupno 146 vjernika. Kroz kasnija desetljeća koja su uslijedila, broj stanovnika je uglavnom rastao. Kasnije je uslijedio pad broja stanovnika najviše zbog izgradnje akumulacije Buškog jezera, a dijelom zbog općeg trenda iseljavanja koji je zahvatio i ovaj kraj.

## Reference 
## Vanjski linkovi 
* Zvanični sajt grada Livna
Dabar (rijeka)

**Dabar** je rijeka koja se nalazi nedaleko od Sanskog Mosta. Zanimljiva je po tome što su joj obale nenastanjene ljudima od izvorišta iz Dabarske pećine do ušća u rijeku Sanu, 6–7&nbsp;km nizvodno.

Bogata je salmonidnim ribama i omiljeno je izletište Sanjana. Svake godine se na Dabru održava međunarodni pozivni *fly fishing* turnir krajem maja mjeseca.

Kategorija:Rijeke u Bosni i Hercegovini
Kategorija:Rijeke u Sanskom Mostu
Dabar

**Dabar** je vodena i kopnena životinjska vrsta i najveći glodar sjeverne hemisfere. Masivne i zdepaste je građe, izvrstan plivač i ronilac što mu omogućava građa tijela. Dužina tijela dosegne do 1 metar, visina u hrptu je do 30 cm, a rep je širok i plosnat dužine do 30 cm. Težina odrasle jedinke je 20 – 30 kg. Boja dlake je tamnokestenjasta do sivkasta, na trbuhu je svjetlija dlaka.

Dabar je tipični monogam. Spolna zrelost nastupa sa 2,5 godine starosti kada se mladi dabrovi odvajaju od roditelja i zasnivaju novu obitelj. Pari se od januara do marta, a parenje se odvija se u vodi. Gravidnost traje prosječno 105 dana, a mladi dolaze na svijet od aprila do juna. Ima jednu generaciju godišnje. Ženka okoti 1 – 5 mladih. 

Dabar živi na vodotocima i vodenim površinama obraslim bogatom močvarnom vegetacijom zeljastih i drvenastih vrsta. Osnovni stanišni uslov za dabra je stalna i dovoljno duboka voda (min. 30 cm). Ukoliko nastanjuje manji vodotok koji ponekad postaje previše plitak, na njemu izgradi branu kako bi osigurao dovoljnu razinu vode i zaštitio ulaz u nastambu. 
Dabar je isključivi biljojed, ljeti se hrani sočnim zeljastim biljem koje nalazi u vodi ili neposredno na obali. Koristi za hranu preko 300 zeljastih i drvenastih biljnih vrsta. 

Evropski dabar nekada je nastanjivao sve prikladne vodotokove i vodene površine od sjevera do juga evropskog kopna, no početkom 20. vijeka ostao je i opstao samo na četiri odvojena lokaliteta, u južnoj Norveškoj, na rijeci Labi u Njemačkoj i Poljskoj, na donjem toku rijeke Rone u Francuskoj i u Rusiji. 

Zahvaljujući akcijama povratka dabra na nekadašnja staništa širom Evrope početkom novog milenijuma dabar je ponovno rasprostranjen na širem prostoru i u relativno dobrom brojnom stanju. Prema podacima za 2000. godinu u populacija evropskog dabra kreće se od 600 – 650 hiljada dabrova.

Danas u Bosni i Hercegovini dabrovi su nastanjeni u dolini rijeke Semešnice u Donjem Vakufu, a odnedavno su nastanili i srednji tok rijeke Une u podrucju Otoke.
## Vanjski linkovi
* Zooteka: Povratak dabra, RTS Obrazovno - naučni program - Zvanični kanal

Kategorija:Glodari
Idžtihad

**Idžtihad** je naprezanje svim svojim silama, nastojanje, i trud. Drugim riječima, idžtihad je nastojanje izvođenja pravila (ahkama) kojima se rješavaju problemi, koji u Kur’ani kerimu i hadisi šerifu nisu jasni i izričiti (otvoreni), povezujući ih sa stvarima koje su jasno i detaljno objašnjene. Ovo može učiniti samo Muhammed i svi njegovi ashabi, i oni muslimani koji su došli na nivo idžtihada i koji se nazivaju mudžtehidi. Allah je naredio na mnogim mjestima u Kur’ani kerimu da se čini idžtihad. Mutlak mudžtehidima je farz da čine idžtihad. Ovi duboko učeni vjerski velikani mogu da kroz značenja i dokaze razumiju zapovijedi islama (ahkame) i vjerska pitanja (mes’ele) koja nisu jasna i koja se ne mogu lako razumjeti i koja leže u dubinama ajeti kerima i hadisi šerifa. Da bi neko bio mudžtehid on mora odlično poznavati visoke grane arapskog jezika, znati Kur’ani kerim napamet, znati šta svaki ajeti kerim želi da izrazi, znati značenja koja naznačava, značenja koja su u njemu sakrivena, značenja koja mu se moraju dati prema predmetu, znati kada su ajeti poslani, zašto su poslani, o čemu su poslani, jesu li opšti ili posebni, jesu li nasih ili mensuh [Neke ajete su kasnije promijenili neki drugi poslani ajeti. Prethodno poslani ajeti se nazivaju mensuh. Kasniji ajeti se nazivaju nasih. Na Jedan primjer ovog je ajeti kerim o vinu.], jesu li uslovljeni (mukajjed) [izvjesni ajeti ovise o uslovima. Naprimjer, ajet, “O vjernici klanjajte namaz,” je uslovljen, zato što, da bi osoba mogla obaviti namaz, ona mora biti duševno zdrava, spolno zrela, biti pod abdestom, i slično. Međutim ajeti kerim, “O ljudi imajte iman (vjerujte)” je bezuslovan zato što svako mora imati iman] ili bezuslovni (mutlak), kako su izvedeni iz kiraet-i seb’a i kiraet-i šazza [Izvjesni ajeti u Kur’ani kerimu se čitaju na sedam različitih načina. Svako čitanje ima drukčije značenje. Kiraet-i šazza znači riječ koju je nekoliko R znati napamet na stotine hiljada hadisa koji se ne nalaze u knjigama koje se zovu kutub-i sitte, znati kada je i zašto svaki hadis rečen i kako mu je obimno značenje, koji je hadis rečen prije a koji kasnije, događaje koji se odnose na njega i na koje je događaje i zbivanja rečen, ko ih je prenio ili ispričao i moralno stanje osoba koje su ga saopštile, znati metode i pravila (usule i ka’ide) nauke fikha, dobro znati i razumjeti dvanaest naučnih disciplina, išarete koje Kur’ani kerim i hadisi šerifi nagovještavaju, njihova jasna i sakrivena značenja, imati ova sva značenja ustaljena i slegnuta u srcu, imati jak iman, nurli i čisto srce i razum, i izvanredne kvalitete, i itminan.

Svi ovi uzvišeni i izvanredni kvaliteti su mogli postojati samo kod ashaba kiram, a kasnije, u izvjesnih velikih evlija koji su živjeli unutar dvije stotine godina poslije njih. Kasnije su se svuda raširile preferencije i mišljenja i počeli pojavljivati bidati. Ovih specijalnih ljudi je svakim danom sve više nestajalo tako da ih je do 400. godine po hidžri potpuno nestalo i nije više bilo nikog ko je mogao zadovoljiti ove sve uslove, to jest ko je mogao biti mutlak mudžtehid.

## Također pogledajte 
* Zlatno doba islama

## Reference 
Kategorija:Fikh
Klix.ba

**Klix.ba** jedan je od najposjećenijih bosanskohercegovačkih veb-portala i sajtova. Nastao je 2000. kao **Sarajevo-x.com**, a promijenio je naziv 2012. godine. Svakodnevno donosi informacije i vijesti iz Bosne i Hercegovine i svijeta. Osnivač i vlasnik je firma za web development iz Sarajeva InterSoft d.o.o. Sarajevo, čiji su vlasnici braća Dario Šimić i Mario Šimić.

## Historija 
Portal je nastao u oktobru 2000. godine pod nazivom *Sarajevo-x.com*, da bi u aprilu 2012. godine promijenio ime u *Klix.ba* s ciljem, sadržajnog i regionalnog razvijanja. Na početku su uglavnom objavljivane vijesti iz svijeta i to zabavnog sadržaja, bez politike i crne hronike. Brzo je uveden i forum.

## Statistika 
*Klix.ba* aplikaciju za Android i iOS koristi više od 110.000 korisnika. *Klix.ba* na Facebooku ima preko 350.000 pratilaca i jedna je od najaktivnijih Facebook stranica u Bosni i Hercegovini.

## Kontroverze 
U redakcijskom nepotpisanom članku portala klix.ba *"Kome smeta bosanska historija na Wikipediji?"* od 7. 6. 2021. i članku *Brisanje sadržaja na bosanskom jeziku: Kako nacionalisti vrše reviziju historije na Wikipediji* autora V. K. od 5. 8. 2021, neargumentovano se napada projekat na bosanskom jeziku, te se citira Jahja Muhasilović, koji iznošenjem vlastitih teza, se protivi konceptu Wikipedije, koji zabranjuje iznošenje vlastitih teorija. Oba članka su napisana bez intervjua sa predstavnicima ili urednicima Wikipedije na bosanskom jeziku, što se krši sa novinarskim kodeksom. U oba slučaja redakcija je dozvolila neprimjerne i vulgarne šovinističke komentare, te osobne napade na administratore Wikipedije.

## Napomene 
## Reference 
## Vanjski linkovi 
* klix.ba
* InterSoft d.o.o. Sarajevo 
* statistika na http://trends.google.com/websites?q=klix.ba

Kategorija:Internet stranice
Marko Vidojković

**Marko Vidojković** rođen je 1. oktobra 1975. u Beogradu. 2000. godine je objavio svoju prvu priču u časopisu *Zbilja*. U maju 2000, objavio je priču u časopisu *Duga*, u ediciji BG blues, i do juna 2001. u toj ediciji objavljeno je još 20 njegovih priča. Pisao je kolumne za časopise *Duga*, *Praktika*, *Balkan*, *Marka*, *Belgrade Life* i *Playboy*. Bio je izvršni urednik srpske verzije časopisa *Playboy*, potom glavni i odgovorni urednik časopisa *Maxim*, a potonje ponovno radi kao zamjenik urednika *Playboya*.

Njegov roman *Kandže* je od oktobra 2004. do maja 2005. doživio pet izdanja, i dobitnik je nagrade "Zlatni Bestseler" kao najprodavanija knjiga domaćeg autora i jedna od najprodavanijih u zemlji. Za isti je roman u martu 2006. dobio nagradu "Kočićevo pero".

Frontmen je punk benda On the Run. Član je benda Crveni vjetar.

Romani su mu prevođeni na engleski, poljski, češki, bugarski, makedonski, slovački, njemački i slovenski jezik.

Od februara 2023. primoran je da napusti svoj rodni grad. Živi i radi u egzilu uz pomoc International PEN centra.

## Djela 
* *Ples sitnih demona*  (Narodna knjiga, 2001, Samizdat B92, 2005)
* *Đavo je moj drug* (Narodna knjiga, 2001, Samizdat, 2005)
* *Pikavci na plaži*  (Narodna knjiga, 2002)
* *Kandže*  (Samizdat, 2004)
* *Sve crvenkape su iste*  (Samizdat, 2006)
* *Bog ti pomogo* ( Samizdat, 2007)
* *Hoću da mi se nešto lepo desi odmah* (Samizdat, 2009)
* *Kandže 2 - Diler i smrt*  (Rende, 2012)
* *Urednik*  (Laguna, 2014)
* *Priče s Dijagnozom*  (Laguna, 2015)
* *E baš vam hvala*, (Laguna, 2017)
* *Đubre*, (Laguna, 2020)
* Kovid 19+ (Laguna, 2021)
* Povrede na radu (Laguna 2024)

## Nagrade i priznanja 
* Nagrada "Kočićevo pero" (2005)
* Zlatni bestseler (2005)
* Vitalova nagrada (2006)

## Reference 
Kategorija:Srbijanski pisci
Kategorija:Dobitnici Nagrade "Kočićevo pero"
Kategorija:Biografije, Beograd
Kategorija:Rođeni 1975.
Kategorija:Živi ljudi
Jean Bodin

**Jean Bodin**(*Joannes Bodinus Andegavensis*; rođen 1529. ili 1530. u Angers, Francuska - 1596. u Laon, Francuska) je bio francuski, renesansni i novovjekovni, socijalni mislilac, koji dokida teološko tumačenje države, te državu promatra kao historijsko-kulturnu i socijalno-političku ovozemaljsku kategoriju.

On će u svom fundamentalnom djelu *Les six livres de la République* napisanu u šest tomova, na jedan koherentan način razviti teoriju političkog suvereniteta.

Prema njemu politički suverenitet nije ništa drugo, nego vrhovna vlast u jednoj državi, koja je neprenosiva, nedjeljiva, apsolutna (*Ius majestatis* - suverenitet – vrhunski, nedjeljiv koji ima snagu legaliteta i legitimiteta). 
mini|lijevo|*Les six livres de la République*, (1576)
Suverenitet je kod Bodina utemeljen na kategoriji javnosti, jer politička sfera je opće dobro, te ona bez kategorije javnosti ne bi imala svoje dominantno značenje. Kada je riječ o njegovom poimanju suvereniteta onda je Bodin razvio teoriju društva i vladajućeg ugovora, jer narod dobrovoljno prenosi svoju suverenu vlast na vladara.
        
Bodin se zalagao za demokratske odnose, demokratske republike u kojoj će postojati religijska tolerancija koja je temelj političke demokratije. Ako nema religijske tolerancije nema ni demokratskog oblika vladavine, ona je pretpostavka političke emancipacije, te je on kategoriju političke participacije građana, odvojio od religijskog opredjeljenja. Ovdje imamo na djelu da se država, dakle javna sfera, emancipira od same teologije, tzv. priznanje da je Bog stvoritelj, ali se ne može miješati u unutrašnje odnose svijeta.

## Reference 
## Vanjski linkovi 
Kategorija:Francuski filozofi
Kategorija:Biografije, Angers
Kategorija:Rođeni 1530.
Kategorija:Umrli 1596.
Kriminal bijele kragne

**Kriminal bijele kragne** je kriminal, kojeg može učiniti pojedinac ili grupa kod obavljanja određenog zanimanja, upravljanja ili rukovođenja poduzećem.

Opasnost zloupotrebe položaja službenika i agenata manifestira se na više načina:

* Prihvaćanjem mita
* Zamjenom redoslijeda usluga 
* Činjenjem usluga određenim ljudima
* Zloupotrebom sistema za protivpravno dobijanje imovinske koristi
* Odnosi između trgovaca i kupaca postaju sve manje osobni

## Oblici kriminala bijele kragne 
Oblici kriminala bijele kragne su:

* Prevare u vezi sa osiguranjem
* Lažni stečaj
* Potrošačka prevara
* Računarski kriminal
* Poreska prevara
* Potkupljivanje, korupcija i politička prevara
* Prevare i krađe zaposlenih

## Također pogledajte 
* FBI
* Interpol
* Organizirani kriminal

## Reference 
## Vanjski linkovi 
Kategorija:Kriminal
Korupcija

mini|300px|Korupcija u svijetu
mini|Konvencija Ujedinjenih nacija protiv korupcije
**Politička korupcija** je u najširem smislu svaki oblik zloupotrebe ovlasti radi lične ili grupne koristi bilo da se radi o javnom ili privatnom sektoru. 

Sama riječ potiče od latinske riječi "corruptus", particip perfekta riječi "corrumpere", što znači "uništiti" ili "pokvariti", i kada se koristi kao pridjev doslovno znači: "potpuno uništen(o)/pokvaren(o)...."

Samom ovom definicijom, riječ korupcija u modernom engleskom jeziku, na primjer, ne može se svesti samo na pravnu definiciju, već se neizostavno mora odnositi i na druge oblasti, npr. etiku (moralna korupcija - tzv. moralno iskvarena djela ili moralno iskvarena osoba - "corrupt person"), informatičku tehnologiju ("data corruption", - kvar ili greška u podacima), jezička korupcija (jezičke greške) itd. Upravo zato se  engleska riječ "corrupt" i prevodi na bosanski jezik kao "pokvaren/loš/nečist/izopačen/nepošten..." .

Uprkos navedenom prijevodu, ovakvo šire i potpunije poimanje riječi "korupcija"  čini se ne postoji u svakodnevnoj upotrebi u južnoslavenskim jezicima, gdje je ovaj pojam sveden gotovo isključivo na pravnu oblast. 
 
Korupcija se pojavljuje u gotovo svim područjima života i djelovanja, od javnih institucija, preko politike, do privrede i poslovanja s inostranstvu.
 
Korumpiranom osobom se smatra svaka službena ili odgovorna osoba koja radi lične koristi ili koristi grupe kojoj pripada zanemari opći interes koji je dužna štititi s obzirom na položaj i ovlasti koje su joj povjerene. Korumpiranim se smatra i kada građanin nudi ili pristaje na davanje zatraženog mita.

Moderni zakoni, djelotvorna policija i sudstvo samo su neke od nužnih pretpostavki. Uspješna borba protiv korupcije traži aktivno učestvovanje građana na tri razine. 
  
# Kod sebe i drugih razvijamo visoku svijest o štetnosti korupcije 
# Odbacujemo ponudu da učestvujemo u korupciji 
# Sarađujemo s tijelima krivičnog gonjenja
## Također pogledajte 
* Ured za suzbijanje korupcije i organiziranog kriminaliteta
* Transparency International
* Zarobljavanje države

## Vanjski linkovi 
* http://stirringpottage.blogspot.com/2010/04/tackling-corruption.html
* https://web.archive.org/web/20100304165258/http://report.globalintegrity.org/
* https://web.archive.org/web/20100226072207/http://law-ref.org/CORRUPTION/index.html
* http://www.policypitch.com/

Kategorija:Kriminal
Kategorija:Korupcija
Kategorija:Etički pojmovi
Kategorija:Politička korupcija
Kategorija:Društveni problemi
Kategorija:Zločini
Silent Kingdom

**Silent Kingdom** je bosanskohercegovački folk black metal bend formiran 1999. godine u Sarajevu. Njegovi osnivači su Sead Tafro i Amir Hadžić koji su tada svirali u bendu Urial. Teme pjesama Silent Kingdoma pretežno su vezane za historiju Bosne i Hercegovine, kao i za unutrašnje emocije. Svoju muziku kombinuju sa zvucima sevdalinke što im daje poseban i neobičan zvuk.

## Članovi 
* Amir Hadžić (vokal, gitara i klavijature), 
* Jasenko Džipa (gitara), 
* Admir Kecević (bas)
* Stefan Komljenović (bubnjevi)
* Amir Ćefo (klavijature)

## Diskografija 
* Fields Of Dream (1999)
* Whispering Nights And Majestic Winds
* Visions From Forgotten Land (2000) 
* Bloodless (2004)
* Reflections Of Fire/ The Journey (2006)
* Legends of an Old Grave (2008)
* Path to Oblivion (2011)
* In Search of Eternity (2014)

Kategorija:Bosanskohercegovačke black metal grupe
Kategorija:Muzičke grupe osnovane 1999.
Morski puževi

**Morski puževi** (*Streptoneura, Prosobranchia*), skoro uvijek imaju spiralnu ljušturu sa operkulumom (zatvaračem). To je rožna ploča na zadnjem dijelu stopala koja služi za uzatvaranje otvora ljušture kad se životinja povlači unutra. Ime im potiće od škrga (branchia), smještenih ispred srca

## Podjela 
#Archeogastropoda
#Mesogastropoda
#Neogastropoda

## Arheogastropoda 
Ovo su najprinmitivni puževi. U ovu grupu spadaju: priljepci, aboloni i neki puževi. Žive na stjenovitoj obala. Hrane se algama koje stružu sa stijene  pomoću radule. Alge se miješaju sa tećnošću iz pljuvačnih žlijezda i prolaze duž jednjaka kako bi se svarile.

Priljepci su čvrsto pričvršćeni za stijenu po kojoj pužu.

Abolonima (morsko uho) se nazivaju razne vrste roda Haliotis. Žive na pacifičkoj obali Sjeverne Amerike. Dužina im je oko 25&nbsp;cm. Voda iz plaštene duplje izlazi kroz rupice na ljušturi.
Pleurotomantije naseljavaju obalne vode Japana.
Megatura crenulata priljepak ključaonica ima je ljušturu u obliku štita, izbušenu na vrhu, prečnika 10&nbsp;cm.

## Vanjski linkovi 
* 

Kategorija:Beskičmenjaci
Reflections Of Fire

mini|650p|Reflections Of Fire
**Reflections Of Fire** **(The Journey)** album je bosanskohercegovačkog black metal benda Silent Kingdom, koji je izdat 2006. godine u produkciji Walk Records-a.

Ovaj album karakterističan je po tome, što je ovaj bend konačno na ovom albumu odredio svoj vlastiti stil koji sviraju. Pjesme počinju sa etno pjesmama prilagođene mističnim metal zvucima, nakon čega počinju ekstremni black/death metal riffovi.

## Lista pjesama 
* Reflections Of Fire
* The Eternal Lie
* Trinity Of Gods
* Scars on My Flesh
* Chains Made of Sand
* Blood of His Blood
* The Journey
* Under The Dark Winds of Forgotten Worlds

## Reference 
## Vanjski linkovi 
* https://izvansvakekontrole.com/silent-kingdom-reflections-of-fire-the-journey/

* http://www.discogs.com/Silent-Kingdom-Reflections-Of-Fire-The-Journey/release/2275813

Kategorija:Albumi iz 2006.
Avant garde metal

"Avangardni metal" se može zamijeniti sa "eksperimentalnim metalom" i "avangardnim metalom", Avangardni metal je srodan progresivnom metalu, ali avangardni metal često ima više eksperimentiranja, dok progresivni metal obično ima veći fokus na tradicionalnoj metal instrumentaciji i višim nivoima tehničke složenosti. Avangardni metal također koristi neobične zvukove, krši konvencije i često uključuje nove elemente. Neki od najranijih bendova koji su počeli sa eksperimentiranjem su Celtic Frost, Fluerty i Ved Buens Ende.
[lijevo|mini|Atsuo iz [Boris (band)|Borisa tokom nastupa 2011. godine]]

## Reference 
## Vanjski linkovi 
* Avantgarde-Metal.com

Kategorija:Metal muzika
Thrash metal

**Thrash metal** je podžanr heavy metala, jedan od njenih "najekstremnijih" podžanrova koji je karakterističan po velikoj brzini i agresivnosti.

Porijeklo thrash metal-a se može naći u kasnim 70-im i ranim 80-im, kad su mnogi bendovi počeli da inkomponiraju zvuk NWOBHM-a u njihovu muziku (praveći novi žanr koji se odvojio od pank roka). Ovaj žanr se više upoređuje sa srodnim speed metalom. Obično se može primijetiti uticaj nekog drugog žanra metala u thrash metalu, ali nisu ni rijetki uticaji ne-metal žanrova kao što su klasična muzika i džez.

Prva pjesma thrash metala je "The Beast Within" benda Overkill snimljena 1981 godine. Malo poslije toga grupa Leather Charm iz Kalifornije je snimila "Hit the Lights". Bend se je ubrzo raspao ali glavni tekstopisac James Hetfield je ubrzo zajedno sa Larsom Ulrichom stvorio grupu Metallica.

Metallica je izdala demo kasetu ''No life 'Till Leather* 1982 godine, koja je postala hit u underground metal sceni, a 1983 su snimili prvi album *Kill 'Em All* koji je izašao u julu 1983. Ubrzo je grupa Slayer snimila svoj prvi album *Show No Mercy* u decembru 1983.

Thrash metal je ubrzo postao najpopularniji podžanr metala, pogotovo kada je Metallica izdala *Ride the Lightning*, Slayer *Haunting the Chapel*, a Anthrax *Fistful of Metal*. Bivši gitarista Metallice Dave Mustaine je sastavio grupu Megadeth koja je objavila *Killing Is My Business... And Business Is Good!* u 1985 godini. Navedene četiri grupe bile su poznate pod imenom Velika četvorka 80-tih zbog njihove popularnosti iako njihove pjesme nisu bile emitovne od strane MTV-a ili radio stanica.

Procjenjuje se da je 1986. godine bila godina najvećih dostignuća thrash metala. Slayer je izdao *Reign in Blood*, Dark Angel *Darkness Descends*, njemačka grupa Kreator *Pleasure to Kill*, a Metallica je *Master of Puppets''.
Death metal

Death metal uz Thrash metal i Black metal jedan je od tri vrste extremnog metala. Riječi i tekstovi sadrže nasilje,rat,sodomiju...i sl. Vokal pjeva takozvanim "deathgrowlom" posebnim stilom pjevanja , koje zvuči poput urlika ranjene zvijeri.Gitare se koriste uglavnom distorzije a isto je i sa bas-gitarama.Bunbnjevi koriste posebnu tehniku za death metal.

## Poznatiji izvođači 
* Amon Amarth
* Anathema
* Arch Enemy
* At the Gates
* Atheist
* Autopsy
* Behemoth
* Brutal Truth
* Cannabis Corpse
* Cannibal Corpse
* Carcass
* Children of Bodom
* Dark Tranquillity
* Death
* Decapitated
* Deicide
* Disembowelment
* Dismember
* Dissection
* Dying Fetus
* Entombed
* Fleshgod Apocalypse
* Gorguts
* Grave
* Heaven Shall Burn
* Hypocrisy
* In Flames
* Kataklysm
* Lost Soul
* Morbid Angel
* My Dying Bride
* Napalm Death
* Nile
* Obituary
* Opeth
* Paradise Lost
* Possessed
* Repulsion
* Septicflesh
* Suffocation
* Terrorizer
* Unleashed
* Vader


Kategorija:Metal muzika
Gortinski zakonik

mini|300px|Gortinski zakonik
**Gortinski zakonik** je najpotpuniji sačuvani epigrafski izvor starogrčkog, dorskog prava. Nastao je sredinom 5. vijeka p. n. e. u polisu Gortin na Kritu, nedaleko od Festosa, gdje ga je in situ (lat. na licu mjesta) otkrio 1884. Federico Halbherr.

Zakonik se sastoji od dvanaest kolumna i svaka kolumna regulira različito područije prava. Prva kolumna odnosi se na propise o sudskom postupku i zaštiti svojine nad robovima. Druga na krivičnu materiju i zaštitu pravnog morala i obitelji, treća i četvrta kolumna reguliraju složene vlasničke, nasljedne odnose.

Tekst je uklesan na četiri kamena bloka koji su sačinjavali zidove zgrade sudnice, a u rimsko doba iskorišćeni za gradnju Odeona. Ispisan je starim stilom "bustrofedon" (naizmjenično pisanje redova s lijeva na desno i s desna na lijevo) na dorskom dijalektu grčkog jezika. Sastoji se od 12 kolumni (stubaca) teksta sa po 53–56 redova, te se zbog obima i značaja često naziva grčkim Zakonom XII tablica. I kolumna odnosi se na propise o sudskom postupku i zaštiti svojine na robovima, II na krivičnu materiju i zaštitu polnog morala i porodice, III–IX regulišu složene svojinske, nasljedne i porodičnopravne odnose, IX i X uglavnom govore o raznim pitanjima obligacionog prava, X i XI o adopciji, a u posljednje dvije kolumne nalaze se razne dopunske odredbe.

Gortinski zakonik odražava vrijeme raspada patrijarhalnih porodica i jačanja privatne svojine, te se otud najvećim dijelom bavi nasljednim pravom, kao i regulisanjem ličnih i imovinskih odnosa u novom obliku porodice. Posebno mjesto zauzima ustanova epiklerata (kćerke-nasljednice, koja je poslije očeve smrti, ukoliko nema braće, sticala ovlašćenja prema porodičnoj imovini, no pod uslovom da se uda za strica ili drugog najbližeg rođaka). Pravni položaj žene je primjetno bolji nego u atinskom i rimskom pravu. Gortinski zakonik je karakterističan i po ograničavanju samopomoći, odsustvu principa taliona, te je očito da u dobroj mjeri unosi izmjene u postojeće običajno pravo, ali ga dijelom i preuzima, tako da neke njegove odredbe vode porijeklo još iz 7. vijeka p. n. e.

## Reference 
## Vanjski linkovi 
Kategorija:Pravo
Kategorija:Starogrčko pravo
Gens

**Gens** ili rod (množina *gentes*) je zajednička ustanova svim barbarima do njihovog ulaska u civilizaciju.

Prvo se razvija porodica krvnog srodstva u kojoj su iz spolnog odnosa isključeni samo roditelji i djeca. Nakon toga javlja se tzv. porodica punalua (Havajska ostrva) gdje su iz međusobnog odnosa isključeni još i braća i sestre. Rod se upravo razvio iz punalua porodice. Svaka se porodica poslije nekoliko generacija cijepala, ali u joj preovladava ženska loza, pa je prvobitni gens imao materijalni karakter. U tom periodu rod ili gens sačinjava grupu krvnih srodnika koji su poticali od zajedničke pramajke. Oblike grupnog braka potiskuje sindijazmička porodica koja se sastojala od niza pojedinačnih bračnih parova koji još žive u zajedničkom domaćinstvu.

Matrijarhalni gens se sastoji od svih lica koja su posredstvom braka činili priznato potomstvo pojedinačno određene pramajke, osnivačice gensa. 

## Odlike gensa 
Odlike gensa su:

* Gens bira svog starješinu ili poglavicu. Njegova je vlast moralna i očinska, jer prinudnih sredstava nije imao
* Gens bira i smjenjuje starješinu po svojoj volji, a to može učiniti i plemensko vijeće
* Osnovno pravilo je bilo da se ni jedan član roda nije moga ni smjeo ženiti u okviru gensa
* Imanje umrlih ostaje ostalim članovima gensa. Djeca nisu mogla naslijediti oca, jer je on pripadnik drugog gensa. Djeca pripadaju rodu svoje majke
* Važilo je pravilo uzajamnog pomaganja gensova pri osveti nanjetoj od stranca
* Postojala je mogućnost adaptacije stranaca u rod
* Svi pripadnici roda imaju zajedničke vjerske svečanosti, kult, običaje, magiju, tabu
* Gens je imao tajedničko mjesto za sahranu
* Gens ima skupštinu svih muških i ženskih odtraslih članova koji imaju pravo glasa

## Rodovi 
Rodovi su se razvili iz porodica. Porodica je prošla kroz nekoliko faza razvoja: faza promiskuiteta-stanje opće dozvoljenosti. To je bila faza grupnog braka (s jedne i s druge strane više lica, a djeca su smatrana zajedničkom). Došlo je do poligamije. 

Ona se odvija u više odnosa:
* Poligamija – višeženstvo, jedan muškarac živi sa više žene (Bliski Istok). Može biti ograničena i neograničena
* Poljandrija – situacija kada jedna žena ima više muževa (dolina rijeke Amazon)
* Monogamija – forma braka jedne žene i jednog muškarca

Kategorija:Društvo
Električna gitara

mini|100px|Električna gitara
mini|Moodswinger, 2006, Yuri Landman

**Električna gitara** je instrument moderne muzike kao što je rok, metal, pank, rokenrol itd., ali primjenjuje se i u ostalim žanrovima (bluz, džez)

Koristi elektromagnetske pick-upove koji "prikupljaju" titranje žice i pretvaraju ih u signale koje šalju pojačalu. Mogu biti šupljih ili čvrstih (eng. *solid*) tijela. Najpoznatije marke su Fender, Gibson, Ibanez, Jackson... Neke od njih imaju tremolu ručku kojom se ručno natežu ili otpuštaju lagano sve žice i tako stvaraju vibriranje tona. Taj se efekt puno koristi u bluzu i džezu.

Električne gitare razlikuju se ne samo po vanjskom izgledu, već i po performansama (odnosno po pick-up konfiguraciji), pa se tako neke više koriste za žestoku rock svirku. 
Postoji nekoliko podjela električnih gitara, a najbitnije su: po broju "rogova" tj. postoje single cutaway i double cutaway gitare, te po broju vratova i žica. Najviše gitara ima jedan vrat sa šest žica, no postoje i gitare sa dva vrata (najpoznatija je Gibson eds-1275 SG koju je Page koristio za sviranje balade "Stairway to heaven" uživo), te gitare sa sedam žica (za vrlo tvrdu svirku) koje je malo teže svirati od onih sa šest žica, te gitare sa dvanaest žica. Poseban slučaj jest Gibson eds-1275 SG jer na donjem vratu ima šest žica a na gornjem dvanaest.

Neki su modeli električnih gitara dosegli legendarne statuse, poput Fenderovog Stratocastera i Telecastera te Gibsonovih Les Paul i SG. Čak su postale i dio imagea nekih gitarista poput Jimmya Pagea (Les Paul), Hendrixa (Stratocaster) i Angusa Younga (SG), dok je B.B. King svojoj gitari čak dao i ime - Lucille.

## Također pogledajte 
* Bas-gitara
* Elektromagnetna indukcija

Kategorija:Žičani instrumenti
Kategorija:Američki izumi